સેન્ટ્રલ સુરક્ષા એજન્સીઓએ પાકિસ્તાની સિમકાર્ડના મુદ્દે આપેલા ઈનપુટના પગલે એટીએસ તથા ગુપ્તચર એજન્સીઓએ તપાસ શરૂ કરી દીધી છે અને નજીકના ભવિષ્યમાં મોટો ખુલાસો થાય તેવી પણ શક્યતાઓ દેખાઈ રહી છે. એટીએસ દ્વારા સેન્ટ્રલ એજન્સીઓ પાસે સિમકાર્ડની તમામ વિગતો મેળવવામાં આવી રહી છે. ભારતની મોબાઈલ સર્વિસ પ્રોવાઈડર કંપનીઓ પાસેથી ફોન કોલ્સની વિગતો પણ મંગાવાઈ છે. પાકિસ્તાનના સિમકાર્ડને ટ્રેસ કરવાં મુશ્કેલ હોય છે. અહીં ઉપયોગમાં લેવાતા પાકિસ્તાની સિમકાર્ડને પાકિસ્તાનમાં બેઠેલા ચોક્કસ લોકો રિચાર્જ કરાવી દે છે.